钦定古今图书集成/方舆汇编/职方典/第1542卷 > 寺观附
## 钦定古今图书集成/方舆汇编/职方典/第1542卷 > 寺观附

本府。〈平越县附郭。〉

三教寺　在府城东南。明洪武间，副使赵之屏建。崇祯十二年，郡人樊师孔捐赀请藏经于寺子都，建阁贮之。

万寿寺　在府城西北。明万历间，郡人王家卿、王家鼎创建，僧合奇重修。

护国寺　，在府城内东南。明万历初年建。月山寺　，在府城南门外。明洪武间隆平侯张信建。

镇宁寺　在府城西十里，明崇祯初年建。高真观　在府城西南，即福泉山。明洪武初年建。

凝真观　在府城西十里，元时创建，内多古树。梓潼观　在府城内，明洪武初建。

潮音阁　在府城南。明隆庆间，指挥丘崇尧建。天启六年重修。崇祯十四年水圮，增修。

瓮安县

五云寺　在县南三十里牛场，元古刹。明崇祯间重修。

后岩观　在县北三十里，元时建。岩有龙洞，石上有龙鳞甲及坐卧痕，怪石悬桥，林木幽异，称名胜。

湄潭县

释慈寺　，在县城北三里。上有石钟，常不叩自鸣。

黄平州

宝相寺　在州城东，唐、宋古刹。元至正间重修。明万历间毁于播，巡抚郭子章重建。

太平寺　：在旧州城北，总兵南党建，后移建七星岩上。

善化寺　在州城南关外，明洪武间建。

月潭寺　在城东三十里飞云崖侧。明正统八年，指挥常智建。

福智观　在旧州城南，元时旧刹。明永乐年间，李贵重建。

馀庆县寺观未载